
                                                          Projektas

PANEVĖŽIO RAJONO SAVIVALDYBĖS TARYBA

SPRENDIMAS

DĖL SAVIVALDYBĖS BŪSTO IŠNUOMOJIMO 

2026 m. rugsėjo 24 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 15 straipsnio 2 dalies      19 punktu, 16 straipsnio 1 dalimi, Lietuvos Respublikos civilinio kodekso 6.616 straipsnio 1 dalies 1 punktu ir 2 dalimi, Lietuvos Respublikos paramos būstui įsigyti ar išsinuomoti įstatymo              14 straipsnio 1 dalies 2 punktu, 20 straipsnio 12 dalimi, Panevėžio rajono savivaldybės būsto ir socialinio būsto nuomos tvarkos aprašo, patvirtinto Savivaldybės tarybos 2022 m. birželio 16 d. sprendimu Nr. T-146 „Dėl Panevėžio rajono savivaldybės būsto ir socialinio būsto nuomos tvarkos aprašo patvirtinimo“, 33.3 papunkčiu ir atsižvelgdama į G. N. (duomenys neskelbtini) 2026 m. rugpjūčio 27 d. prašymą, Savivaldybės taryba nusprendžia:
1. Išnuomoti G. N. (duomenys neskelbtini), gim. (duomenys neskelbtini), Savivaldybės būstą: butą / patalpą – butą, unikalus Nr. (duomenys neskelbtini), 2 kambarių, bendras ir naudingas plotas 36,12 kv. m, su 1/8 ūkinio pastato, unikalus Nr. (duomenys neskelbtini),  adresu: Nevėžio g. 4-5, Berniūnų k., Panevėžio sen., Panevėžio r.
2. Įgalioti Panevėžio rajono savivaldybės administracijos direktorių pasirašyti neterminuotą Savivaldybės būsto nuomos sutartį su G. N. (duomenys neskelbtini).

Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka. 

Lina Gaidytė

2026-09-03
PANEVĖŽIO RAJONO SAVIVALDYBĖS ADMINISTRACIJOS
EKONOMIKOS IR TURTO VALDYMO SKYRIUS

Panevėžio rajono savivaldybės tarybai

SAVIVALDYBĖS TARYBOS SPRENDIMO „ DĖL SAVIVALDYBĖS BŪSTO IŠNUOMOJIMO“ PROJEKTO AIŠKINAMASIS RAŠTAS

2026 m. rugsėjo 3 d.

Panevėžys

1. Sprendimo projekto tikslai ir uždaviniai 

Panevėžio rajono savivaldybei nuosavybės teise priklausęs nekilnojamasis turtas – pastatas – gyvenamasis namas  adresu: Šiaulių g. 60, Algirdiškio k., Panevėžio r. sav., nuo 2000 metų išnuomotas G. N. (duomenys neskelbtini), buvo paimtas visuomenės poreikiams vykdant Žemės paėmimo visuomenės poreikiams (pagal projekto „Rail Baltica“ geležinkelių infrastruktūros priežiūros depų plėtros susisiekimo komunikacijų inžinerinės infrastruktūros vystymo planą) Panevėžio rajono savivaldybės teritorijoje projektą, todėl G. N. (duomenys neskelbtini) prašymu siūlomas išnuomoti kitas Savivaldybės būstas adresu: Nevėžio g. 4-5, Berniūnų k., Panevėžio sen., Panevėžio r.  
2. Siūlomos teisinio reguliavimo nuostatos ir laukiami rezultatai 

Lietuvos Respublikos vietos savivaldos įstatymo 15 straipsnio 2 dalies 19 punkte numatyta, kad savivaldybių tarybos priima sprendimus dėl disponavimo savivaldybei nuosavybės teise priklausančiu turtu.
Lietuvos Respublikos paramos būstui įsigyti ar išsinuomoti įstatymo 14 straipsnio 1 dalies 
2 punkte numatyta, kad savivaldybės būstas savivaldybės tarybos sprendimu gali būti nuomojamas asmenims ir šeimoms, kurie Lietuvos Respublikos civiliniame kodekse nustatyta tvarka negali būti iškeldinti iš gyvenamųjų patalpų nesuteikiant jiems kitos gyvenamosios patalpos, 20 straipsnio 
12 dalyje numatyta, kad Savivaldybės būsto nuomos sutartis sudaroma, keičiama ir nutraukiama, vadovaujantis Civiliniu kodeksu. Remiantis Civilinio kodekso nuostatomis, fiziniai asmenys gali būti iškeldinami iš valstybės, savivaldybių, juridinių asmenų savo darbuotojams išnuomotų gyvenamųjų patalpų ir jiems suteikiama kita tinkamai įrengta gyvenamoji patalpa, jeigu namas, kuriame yra gyvenamoji patalpa, turi būti nugriautas (6.616 straipsnio 1 dalies 1 punktas). Kitą tinkamai įrengtą gyvenamąją patalpą suteikia nuomotojas arba kitas juridinis asmuo, dėl kurio interesų gyvenamasis namas griaunamas, rekonstruojamas arba perplanuojamas bei gyvenamosios patalpos pertvarkomos į kitos paskirties patalpas (Civilinio kodekso 6.616 straipsnio 2 dalis). 

Panevėžio rajono savivaldybės būsto ir socialinio būsto nuomos tvarkos aprašo, patvirtinto Savivaldybės tarybos 2022 m. birželio 16 d. sprendimu Nr. T-146, 33.3 papunktyje numatyta, kad savivaldybės būstas gali būti nuomojamas savivaldybės tarybos sprendimu asmenims ar šeimoms, kurie Lietuvos Respublikos civiliniame kodekse nustatyta tvarka negali būti iškeldinti iš gyvenamųjų patalpų nesuteikiant jiems kitos gyvenamosios patalpos. 
Laukiamas rezultatas – Savivaldybės tarybai priėmus sprendimą, G. N. (duomenys neskelbtini) bus išnuomotas kitas gyvenamasis būstas.
 
3. Lėšų poreikis ir šaltiniai 

            Nėra.
4. Kiti reikalingi pagrindimai, skaičiavimai ar paaiškinimai

Sprendimo projekto antikorupcinis vertinimas nereikalingas.

Vyr. specialistė

